नई दिल्ली: तेलंगाना के यादादरीगुट्टा में एक पुत्र ने अपने पिता की बेरहमी से हत्या कर दी है। आरोपी बेटे ने अपने 60 वर्षीय पिता जामल को अपनी कार से कुचल कर मार डाला। पुत्र और पिता के बीच 12 एकड़ की जमीन को लेकर विवाद चल रहा था। पिता इस जमीन को आरोपी बेटे के नाम नहीं कर रहा था, जिसके बाद आरोपी ने जमीन हथियाने के लिए ये रास्त निकाला। पुलिस ने बताया कि बुधवार दोपहर 2 बजे जालम अपनी बाइक से जा रहे थे। तभी उनका बेटा अपनी टाटा सूमो लेकर आया और पीछे से टक्कर मार दी।